
FIŞA POSTULUI
DIRECTOR – Centrul Judeţean de Resurse şi Asistenţă Educaţională

Funcţia: Director
Numele şi prenumele:
Unitatea de învăţământ: 
Studii:
Anul absolvirii:
Specialitatea:
Vechime în învăţământ:
Gradul didactic:
Obligaţia de predare: ______ ore/săptămână
Numire prin Decizia inspectorului şcolar general nr._____:
Data numirii în funcţia de conducere:
Vechime în funcţie:

Integrarea în structura organizatorică
Postul imediat superior: Inspector Şcolar General
Subordonări: personalul didactic de predare, didactic auxiliar şi nedidactic din unitate 
Este înlocuit de: un alt cadru didactic, membru al consiliului de administraţie.

Relaţii de muncă
Ierarhice: Inspector Şcolar General, Inspector Şcolar General Adjunct
Funcţionale: inspectori şcolari, directori/directori adjuncţi ai altor unităţi de învăţământ, autorităţi ale administraţiei publice locale/judeţene.
De colaborare: cu alţi furnizori de educaţie şi de formare, structuri consultative din învăţământ, sindicate, organizaţii neguvernamentale
De reprezentare: reprezentarea oficială a unităţii.

Atribuţiile directorului se raportează la:
· prevederile Legii educaţiei naţionale nr. 1/2011, cu modificările şi completările ulterioare;
· prevederile legislaţiei şi actelor normative subsecvente Legii nr. 1/2011, cu modificările şi completările ulterioare;
· ordinele, instrucţiunile şi precizările emise de Ministerul Educaţiei Naţionale;
· deciziile emise de inspectorul şcolar general;
· prevederile Legii nr. 53/2003 - Codul muncii, republicată, cu modificările şi completările ulterioare;
· hotărârile consiliului de administraţie al unităţii de învăţământ.
 
I. ATRIBUŢII GENERALE 

1) Realizează conducerea executivă a unităţii, în conformitate cu atribuţiile conferite de legislaţia în vigoare, cu hotărârile consiliului de administraţie, precum şi cu alte reglementări legale.
2) Manifestă loialitate faţă de unitate, credibilitate şi responsabilitate în deciziile sale, încredere în capacităţile angajaţilor, încurajează şi susţine colegii, în vederea motivării pentru formare continuă şi pentru crearea în unitate a unui climat optim desfăşurării procesului de învăţământ.
3) Răspunde de întreaga activitate financiar-contabilă a unităţii în calitatea sa de ordonator de credite şi coordonează direct compartimentul financiar – contabil.
4) Realizează activitatea de îndrumare şi control asupra activităţii întregului personal salariat al unităţii. 
5) Este preşedintele consiliului profesoral şi al consiliului de administraţie, în faţa cărora prezintă rapoarte semestriale şi anuale.

II. ATRIBUŢII SPECIFICE

1. În exercitarea funcţiei de conducere executivă:
a) este reprezentantul legal al unităţii şi realizează conducerea executivă a acesteia;
b) organizează întreaga activitate educaţională;
c) organizează şi este direct responsabil de aplicarea legislaţiei în vigoare, la nivelul unităţii;
d) asigură managementul strategic al unităţii, în colaborare cu autorităţile publice locale, după consultarea partenerilor sociali;
e) asigură managementul operaţional al unităţii şi este direct responsabil de calitatea serviciilor/ educaţiei furnizate de aceasta;
f) asigură corelarea obiectivelor specifice unităţii cu cele stabilite la nivel naţional şi local;
g) coordonează procesul de obţinere a autorizaţiilor şi avizelor legale necesare funcţionării unităţii;
h) asigură aplicarea şi respectarea normelor de sănătate şi securitate în muncă;
i) colaborează cu factorii educaţionali implicaţi în dezvoltarea personalităţii elevilor/tinerilor în scopul integrării optime a acestora în viaţa şcolară, socială şi profesională;
j) prezintă, anual, în faţa Consiliului profesoral, un raport asupra activităţii aprobat de consiliul de administraţie. Raportul  este adus la cunoştinţa autorităţii administraţiei publice locale-consiliul judeţean  şi a inspectoratului şcolar.
k) coordonează elaborarea proiectului de dezvoltare instituţională al centrului, prin care se stabileşte politica educaţională al acestuia;
l) lansează proiecte de parteneriat cu unităţi de învăţământ şi instituţii similare din Uniunea  Europeană sau din alte zone;
m) solicită Consiliului Judeţean şi Inspectoratului Şcolar desemnarea reprezentanţilor acestora în consiliul de administraţie al unităţii;
n) numeşte prin decizie componenţa comisiilor constituite la nivelul centrului;
o) coordonează asigurarea calităţii serviciilor educaţionale din judeţ prin implementarea tipurilor de activităţi: consiliere psihopedagogică şi orientare şcolară şi profesională, terapie a tulburărilor de limbaj, sprijin pentru copiii cu cerinţe educative speciale integraţi în unităţile de învăţământ de masă, mediere şcolară, prin mediatorii şcolari, informare şi consiliere pentru cadre didactice, copii, părinţi, alţi membri ai comunităţii, servicii de orientare a formării iniţiale şi continue prin parteneriate cu instituţiile abilitate să ofere formare iniţială şi continuă etc;
p) în exercitarea atribuţiilor şi a responsabilităţilor stabilite, directorul emite decizii şi note de serviciu.

2. În exercitarea funcţiei de angajator:
a) angajează personalul din unitate prin încheierea contractului individual de muncă;
b) întocmeşte, conform legii, fişele posturilor pentru personalul din subordine; răspunde de selecţia, angajarea, evaluarea periodică, formarea, motivarea şi încetarea raporturilor de muncă ale personalului din unitate, precum şi de selecţia personalului nedidactic;
c) propune consiliului de administraţie vacantarea posturilor, organizarea concursurilor pe post şi angajarea personalului;
[bookmark: _GoBack]d) îndeplineşte atribuţiile prevăzute de Metodologia-cadru privind mobilitatea personalului didactic de predare din învăţământul preuniversitar, de Metodologia de ocupare a posturilor didactice care se vacantează în timpul anului şcolar, precum şi de alte acte normative elaborate de Ministerul Educaţiei Naționale;
e) coordonează organizarea şi desfăşurarea concursului de ocupare a posturilor nedidactice;
f) stabileşte atribuţiile coordonatorului Centrului Judeţean de Asistenţă Psihopedagogică;
g) aprobă concediile de odihnă ale personalului didactic de predare, didactic auxiliar şi nedidactic, pe baza solicitărilor scrise ale acestora, conform Codului muncii şi contractului colectiv de muncă aplicabil;
h) aprobă concediu fără plată şi zilele libere plătite, conform prevederilor legale şi ale contractului colectiv de muncă aplicabil, pentru întreg personalul, în condiţiile asigurării suplinirii activităţii acestora;
i) coordonează comisia de salarizare şi aprobă trecerea personalului salariat al unităţii, de la o gradaţie salarială la alta, în condiţiile prevăzute de legislaţia în vigoare;
j) coordonează realizarea planurilor de formare profesională în concordanţă cu prevederile Legii nr. 1/2011, cu modificările şi completările ulterioare, Legii nr. 53/2003 - şi Codul muncii, republicată, cu modificările şi completările ulterioare, şi le supune spre aprobare consiliului de administraţie;
k) monitorizează implementarea planurilor de formare profesională a personalului didactic de predare, didactic-auxiliar şi nedidactic.
 
3. În calitate de evaluator:
a) apreciază personalul didactic de predare, la inspecţiile pentru obţinerea gradelor didactice, precum şi pentru acordarea gradaţiilor de merit;
b) informează inspectoratul şcolar cu privire la rezultatele de excepţie ale personalului didactic, pe care îl propune pentru conferirea distincţiilor şi premiilor, conform prevederilor legale;

4. În exercitarea funcţiei de ordonator de credite:
a) propune în consiliul de administraţie, spre aprobare, proiectul de buget şi raportul de execuţie bugetară;
b) răspunde de încadrarea în bugetul aprobat al unităţii;
c) se preocupă de atragerea de resurse extrabugetare, cu respectarea prevederilor legale;
d) răspunde de realizarea, utilizarea, păstrarea, completarea şi modernizarea bazei materiale a unităţii.
e) urmăreşte modul de încasare a veniturilor;
f) răspunde în ceea ce priveşte necesitatea, oportunitatea şi legalitatea angajării şi utilizării creditelor bugetare, în limita şi cu destinaţia aprobate prin bugetul propriu;
g) răspunde de integritatea şi buna funcţionare a bunurilor aflate în administrare;
h) răspunde de organizarea şi ţinerea la zi a contabilităţii şi prezentarea la termen a bilanţurilor contabile şi a conturilor de execuţie bugetară.

5. Directorul îndeplineşte şi următoarele atribuţii:
a) propune inspectoratului şcolar, spre aprobare, proiectul de încadrare, avizat de consiliului de administraţie;
b) coordonează activitatea de elaborare a ofertei de servicii educaţionale specifice şi o propune spre aprobare consiliului de administraţie;
c) coordonează şi răspunde de colectarea datelor statistice pentru sistemul naţional de indicatori pentru educaţie, pe care le transmite inspectoratului şcolar, şi răspunde de introducerea datelor în Sistemul de Informaţii Integrat al Învăţământului din Romania (SIIIR);
d) propune consiliului de administraţie, spre aprobare, regulamentul de organizare şi funcţionare al unităţii;
e) coordonează activitatea echipelor multidisciplinare de intervenţie timpurie, menite să realizeze evaluarea tuturor copiilor, monitorizarea, depistarea şi asistenţa precoce corespunzătoare a celor cu cerinţe educaţionale speciale sau cu risc în dezvoltarea competenţelor personale;
f) stabileşte arondarea unităţilor de învăţământ cabinetelor de asistenţă psiho – pedagogică şi cabinetelor logopedice interşcolare în baza hotărârii consiliului de administraţie;
g) elaborează proiectul de încadrare cu personal didactic de predare, precum şi schema de personal didactic auxiliar şi nedidactic şi le supune, spre aprobare, consiliului de administraţie;
h) coordonează activitatea de evaluare şi orientare şcolară şi profesională a copiilor cu cerinţe educaţionale speciale;
i) creează departamentele de activitate în concordanţă cu direcţiile strategice stabilite în planul de dezvoltare instituţională şi planul managerial, prin delegarea sarcinilor şi responsabilităţilor specifice, ţinând cont de resursele umane şi instituţionale existente;
j) întocmeşte graficul de asigurare, în funcţie de nevoi, a permanenţei serviciilor centrului în perioada vacanţelor, pentru facilitarea continuităţii serviciilor oferite beneficiarilor;
k) organizează elaborarea de studii şi cercetări pe baza unei analize de nevoi şi la solicitarea partenerilor educaţionali;
l) propune şi coordonează proiecte, programe şi parteneriate educaţionale ce vizează consilierea, orientarea şcolară şi profesională a elevilor, în parteneriat cu instituţii de învăţământ, autorităţi locale, asociaţii şi fundaţii cu preocupări în domeniu;
m) coordonează elaborarea studiilor psiho-sociologice privind opţiunile elevilor claselor terminale, în legătură cu tipurile de şcoli din cadrul reţelei şcolare şi calificările profesionale;
n) elaborează instrumente interne de lucru, utilizate în activitatea de îndrumare, control şi evaluare a tuturor activităţilor şi le supune spre aprobare consiliului de administraţie;
o) coordonează iniţierea, implementarea şi derularea de proiecte, programe şi activităţi ce au ca finalitate informarea şi consilierea preşcolarilor/elevilor, cadrelor didactice, părinţilor pe probleme privind: autocunoaşterea şi dezvoltarea personală, adaptarea elevilor la mediul şcolar, adaptarea şcolii la nevoile elevilor, optimizarea relaţiilor şcoală-elevi-părinţi, prevenirea şi diminuarea factorilor ce determină tulburări comportamentale, comportamente de risc sau disconfort psihic;
p) monitorizează asigurarea serviciilor educaţionale din judeţ, evoluţia beneficiarilor;
r) realizează controale tematice, în unităţile de învăţământ unde există servicii furnizate de centru, prin verificarea documentelor, interviuri cu cadrele didactice, cu beneficiari, discuţii cu echipa managerială a şcolii 
s) monitorizează activitatea de formare continuă a personalului din unitate;
t) monitorizează activitatea cadrelor didactice debutante şi sprijină integrarea acestora în colectiv;
u) consemnează zilnic în condica de prezenţă absenţele şi întârzierile personalului didactic de predare, precum şi întârzierile personalului didactic auxiliar şi nedidactic, de la programul de lucru;
v) îşi asumă, alături de consiliul de administraţie, răspunderea publică pentru performanţele unităţii pe care o conduce;
w) numeşte şi controlează personalul care răspunde de sigiliul/ ştampila unităţii;
x) asigură arhivarea documentelor oficiale şi şcolare:
y) răspunde de realizarea bazei de date care centralizează toate serviciile oferite beneficiarilor şi semnează/aprobă documentele elaborate de profesioniştii din subordine; 
z) aprobă vizitarea centrului, de către persoane din afara unităţii, inclusiv de către reprezentanţi ai mass-media. Fac excepţie de la această prevedere reprezentanţii instituţiilor cu drept de îndrumare şi control asupra unităţilor de învăţământ.
aa) coordonează realizarea materiale şi mijloace de învăţământ cu valoare de suport metodico-ştiintific pentru cadrele didactice din învăţământul preuniversitar; 
bb) răspunde de întocmirea corectă şi la termen a statelor lunare de plată a drepturilor salariale;
cc) răspunde de respectarea condiţiilor şi a exigenţelor privind normele de igienă şcolară, de protecţie şi securitate în muncă, de protecţie civilă şi de pază contra incendiilor, în unitate;
dd) aplică sancţiuni pentru abaterile disciplinare săvârşite de personalul unităţii, în limita prevederilor legale în vigoare;
ee) asigură informarea şi consilierea cadrele didactice in domeniul educaţiei incluzive;
ff) coordonează, monitorizează şi evaluează serviciile educaţionale realizate de către CJAP, cabinetele de asistenţă psihopedagogică, centrele şi cabinetele logopedice;
gg) colaborează din punct de vedere metodologic cu centrele şcolare pentru educaţie incluzivă în vederea furnizării serviciilor specializate;
hh) răspunde de transmiterea corectă şi la termen a datelor solicitate de inspectoratul şcolar;
ii) raportează conducerii Inspectoratului Şcolar Judeţean Gorj, în timpul cel mai scurt, orice situaţie de natură să afecteze procesul instructiv-educativ sau imaginea şcolii;
jj) directorul îndeplineşte şi alte atribuţii stabilite de către consiliul de administraţie, potrivit legii, precum şi orice alte atribuţii rezultând din prevederile legale în vigoare şi contractele colective de muncă aplicabile.
Pentru realizarea atribuţiilor sale, directorul se consultă cu reprezentanţii organizaţiilor sindicale reprezentative la nivel de sector de activitate învăţământ preuniversitar din unitate şi/sau, după caz, cu reprezentanţii salariaţilor din unitate, în conformitate cu prevederile legale.
În lipsă, directorul are obligaţia de a delega atribuţiile către un alt cadru didactic, membru al consiliului de administraţie. Neîndeplinirea acestei obligaţii constituie abatere disciplinară şi se sancţionează conform legii.


Data întocmirii:

        Inspector Şcolar General,                                                                        Director,

